«Енді Қазақстан өмір сүре алмайды дегендер болды»
"«Енді Қазақстан өмір сүре алмайды дегендер болды»" | "https://abai.kz/post/144293"
TITLE: «Енді Қазақстан өмір сүре алмайды дегендер болды»
URL: https://abai.kz/post/144293
META: "«Енді Қазақстан өмір сүре алмайды дегендер болды»" | "https://abai.kz/post/144293"
DATE: 11.12.2021
AUTHOR(s): Abai.kz
TOTAL WORDS: 129
TEXT: Мемлекет және қоғам қайраткері Оралбай Әбдікәрім Есен Елеукенмен сұхбатында тәуелсіздік алған алғашқы жылдарды еске алды. Егемендік аларда қандай қорқыныш болды, мемлекет қандай тәуекелге барды деген сұрақтар аясында біраз естеліктермен бөлісті. «Тәуелсіздік алардың алдында үлкен қобалжу болды. Президент аппаратының өзі екіге бөлінді. Жасыратын ештеңесі жоқ, «бұрынғы Одақтан айырылып қалсақ біз қалай мемлекет боламыз», - деп көбінің көңілінде сенім болған жоқ. Одақ тараған кезде осындай скептиктер көп болды. Ішіміздегі адамдардың өзі «Енді Қазақстан өмір сүре алмайды», - деп сенімсіздік білдірді. Бірақ нағыз патриот, білімді адамдар шын жүрекпен тәуелсіздікті қабылдап, бар күш-жігерін салып, күні-түні тынбай жұмыс істеді», - дейді Оралбай Әбдікәрім. «Қанша сенімсіздік, күмәндер болса да, бәрінің басын қосып, топтастыруға Нұрсұлтан Әбішұлының қабілеті жетті. Ол кісі бәрін сендіре алды», - дейді экс-сенатор. Сырлы сұхбаттың толық нұсқасын төмендегі сілтеме бойынша көре аласыздар. Abai.kz
